Νέος προπονητής του Απόλλωνα Σμύρνης θα είναι ο Μπάμπης Τεννές, ο οποίος επιστρέφει στη Ριζούπολη για την τέταρτη θητεία του εκεί! Ο 65χρονος προπονητής συναντήθηκε σήμερα με τον ισχυρό άνδρα της ομάδας της Ριζούπολης, Παναγιώτη Μονεμβασιώτη, με τις δύο πλευρές να φτάνουν σε συμφωνία.



Έτσι, ο Μπάμπης Τεννές επιστρέφει στον πάγκο της «Ελαφράς Ταξιαρχίας», την οποία είχε καθοδηγήσει ξανά από το καλοκαίρι του 1996 μέχρι τον Δεκέμβριο του 1997, από τον Οκτώβριο του 2013 μέχρι το Νοέμβριο του 2013 και από τον Νοέμβριο του 2015 έως τον Μάρτιο του 2016.



Η επίσημη ανακοίνωση αναμένεται αύριο, με τον πολύπειρο κόουτς να υπογράφει συμβόλαιο μέχρι το τέλος της επόμενης σεζόν.